लखनऊ. घरेलू गैस सिलेंडर में 86 रुपए की बढ़ोत्तरी से अपोजिशन ने बीजेपी को घेरने का मौका दे दिया। कांग्रेस नेता अखिलेश दास गुप्ता ने कहा, बढ़ती महंगाई से निपटने के लिए बीजेपी के पास कोई प्लान नहीं है, यही बीजेपी का असली चेहरा है। सीपीआई प्रदेश सचिव अरूण कुमार ने बयान जारी करते हुए कहा, बढ़ाई गई कीमतों को वापस लेने के लिए आंदोलन करेंगे। वहीं, बीजेपी प्रवक्ता राकेश त्रिपाठी ने कहा, 86 रुपए की बढ़ोत्तरी से किसी भी रूप में सब्सिडी पाने वाले किसी व्यक्ति के लिए नुकसान नहीं है, जो सक्षम हैं उनके लिए 86 रुपए की बढ़ोत्तरी बड़ी बात नहीं है।
गरीबों को लूटने का काम करती है बीजेपी
- कांग्रेस नेता अखिलेश दास गुप्ता ने कहा, ये कीमतें बढ़ाकर लागू करना गरीबों के साथ धोखा है। यही बीजेपी का असली चेहरा है, जिसमें बातें गरीबों के हित की, लेकिन काम गरीबों को खत्म करने का करती है।
- कांग्रेस पार्टी ने अपनी सरकार में गरीबों को सिलेंडर के लिए सब्सिडी दी थी, जिसमें आधार कार्ड बनवाने का काम भी कांग्रेस का ही है। भाजपा सिर्फ गरीबों को लूटने का काम करती है।
- सीपीआई के प्रदेश सचिव अरूण कुमार ने कहा कि सीपीआई इस प्रकार से की गई सिलेंडर की कीमतों में बढ़ोत्तरी का विरोध करती है, इसे तत्काल प्रभाव से वापस लेना चाहिए।
- सीपीआई ब़ढ़ी कीमतों को वापस लेने के लिए आंदोलन करेगी और जनता को लुटेरी भाजपा सरकार की सच्चाई बताएगी। एलपीजी की कीमतों में एकबारगी भारी वृद्धि जले पर नमक जैसा है और अच्छे दिन लाने के मोदी सरकार के वादे के विपरीत जनता से धोखा है।
hin_Deva hin_Deva hin_Deva hin_Deva hin_Deva hin_Deva